इस घटना के बाद मैंने घर से बाहर जाना ही बंद कर दिया। मगर जब कभी बाहर जाता, बस वगैरह में भी वैसी ही तस्वीरें हवा में बनना शुरू हो जातीं। फिर मैंने घरवालों को इस बारे में नहीं बताया। मुझे लगा कि भ्रम हो गया है और दिमाग खराब हो गया है मेरा घर पर रहकर फ्रस्ट्रेशन में। मैंने उन्हें बोला कि टेस्ट के लिए प्रिप्रेशन करने चडीगढ़ जाना है। चंडीगढ़ आया मैं और एक मकान में रहने लगा। कुछ दिन तो ठीक रहा। रोज मैं नॉन-वेज खाता बाहर से मंगवाकर, मौज से रहता। ऐसी कोई घटना नहीं हुई। 15 दिन ही यह सिलसिला चला होगा कि 16वें दिन दादा जी की मृत्यु का समाचार मिला। यहां आया तो घरवालों को बताया कि ऐसे-ऐसे हुआ था मेरे साथ शिमला में, ऐसा-ऐसा दिखता था। डॉक्टर के पास ले गए वे मुझे और दवाई दी। डॉक्टर ने समझाया कि कैसे भ्रम का शिकार हुआ हूं मैं और सब इमैजिन कर रहा हूं।